# BlackBerry Torch 9860 - alternatív világ[[1]](#footnote-1)

## Bevezető, tartozékok

A hétköznapi emberek számára a BlackBerry egy elég különc valami, ráadásul sokan talán még nem is hallottak a kanadai RIM (Research In Motion) által gyártott márkáról. Való igaz, jómagam is ritkán találkozom ilyen mobillal, eddigi Mobilarénás pályafutásom alatt mindössze egy, a Pearl 3G 9105 járt nálam, és korábban is csak 1-2 modellel kötöttem közelebbi ismertséget. Ám az óceán túlpartján sokáig az üzletemberek elválaszthatatlan társa volt, hiszen a cég kifejezetten erre a vevőkörre összpontosított.

Most, amikor az Android és az iOS már a világ minden pontján rohamosan terjed, a RIM-nek is lépnie kellett, főleg, mert az értékesítési adatok elkezdtek zuhanni. A szoftveres megújítás mellett a készülékek is változtak, elkezdtek például a multimédia felé nyitni. Aztán most, hogy az érintőképernyő a menő, ők is beálltak a sorba és még a BlackBerry védjegyének számító QWERTY billentyűzetet is elhagyták (bár újabban ez is egyre népszerűbb). Az első ilyen próbálkozásuk, a Storm és Storm 2 sem volt igazán átütő erejű a maga korában.

1. kép BlakBerry

## Külső

Az előlap teljesen szimmetrikusan ívelt alul és felül, a közöttük lévő területet majdnem teljesen kitölti a 3,7 hüvelykes érintőkijelző. A kapacitív, multi-touch, WVGA felbontású, 16 millió színű panel hagyományos TFT technológiával készült. Képminősége és betekintési szöge kellemes, ráadásul napfényben is olvasható marad. Érdekes, hogy nem Gorilla Glass üveg van előtte, így azért érdemes egy védőfóliát szerezni rá. A képernyő alá összesen öt gombot helyeztek el. Ezekből a középső egy optikai touchpad, ami egyben be is nyomható, míg a másik négy klasszikus nyomógomb, híváskezelő billentyűkkel. Dícséretes, hogy a világításból a touchpadra is jutott, sötétben is mindent megtalálunk. A gombok lehetnének picit puhábbak, viszont sokaknak még így is jobban tetszhet, mint az érintős megoldások. A felső részre jutott egy szolid márkajelzés, felette ott a hangszóró. Erről csak felsőfokban tudok nyilatkozni, a hangminőség és hangerő kiemelkedően jó. A metrón, sapkában tökéletesen értettem a másik felet, ahogy ő engem is és nem is volt maximumon a hangerő, ilyet nem sokan tudnak. Ja, és nem is volt bekapcsolva a hangjavítás. Szintén itt keresendő a közelségérzékelő és fényszabályzó szenzor, valamint egy jókora állapotjelző LED-et is tettek rá.

# Adatkommunikáció, internet

Ha kommunikálni akarunk a külvilággal, akkor van választási lehetőségünk. A négysávos GSM és háromsávos 3G modul szinte bárhol működik. Mobilnetből GPRS, EDGE, 3G és HSPA is van, utóbbi 14,4 Mbit-et tud lefelé és 5,76 Mbit-et felfelé. Nem hiányozhat a WiFi sem, b/g/n szabványokat szereti, viszont nincs DLNA és hotspot funkció sem (utóbbi inkább hiányzik). Van még Bluetooth, ez 2.1-es, sztereó, semmi extra. Az USB is szabványos, gépre kötve háttértárként használható, közben az akku is töltődik. A belső tárhely 2,5 GB, ami nem olyan kevés, ráadásul ott a 4 GB-os gyári kártya is, amit mellesleg bekapcsolva is tudunk cserélni. Itt említeném meg, hogy a rendszer tulajdonképpen sosem kapcsol ki (inkább egyfajta hibernált állapotba kerül), ugyanis ha nem távolítjuk el az akkut (és nem vagyunk lemerülve), akkor a bekapcsolás csupán néhány másodperc, nem semmi.

## Multimédia

A hátlapon lévő optika egy 5 megapixeles szenzort rejt, amihez autofókuszt és LED vakut is társítottak. A kereső elég egyszerű és beállításokban sem dúskálunk. Vannak előre beállított témamódok (köztük arcfelismerés), geotagging, fókuszmód (egyszeri, folyamatos, ki), képstabilizálás és persze felbontás és ennyi. A dedikált gombbal elég egyszerű a fotók elkészítése, a LED vaku pedig elég masszív fényerővel bír, zseblámpának nagyon tuti (van is rá program). Videóban még ennél is kevesebb lehetőségünk van, a legnagyobb felbontás ez esetben a 720p, ami azért el is várható tőle.

Az elkészült képek minősége egész elfogadható, főleg, hogy meglehetősen rossz időjárási körülmények között készültek. Bár zaj van szép mennyiségben a fotókon, ugyanakkor nincs agyonmosva minden, a távolabbi részletek is egész jól látszódnak. A színek jók, a dinamikatartomány ilyen időben elegendőnek tűnik, az élesség is megfelelő

## Specifikáció

* **Technológia**: GSM/UMTS
* **Méret**: 120 x 62 x11,5 milliméter
* **Tömeg**: 135 gramm
* **Színvariációk**: fekete
* **SIM-foglalat**: normál SIM
* **Színárnyalatok száma**: 16 millió

Tartalomjegyzék

[BlackBerry Torch 9860 - alternatív világ 1](#_Toc311688213)

[Bevezető, tartozékok 1](#_Toc311688214)

[Külső 1](#_Toc311688215)

[Adatkommunikáció, internet 2](#_Toc311688216)

[Multimédia 2](#_Toc311688217)

[Specifikáció 2](#_Toc311688218)

1. Forrás: [http:/mobilarena.hu/teszt/blackberry\_torch\_9860\_alternativ\_vilag/nyomtatobarat/teljes.html](http://mobilarena.hu/teszt/blackberry_torch_9860_alternativ_vilag/nyomtatobarat/teljes.html) [↑](#footnote-ref-1)